**УПУТСТВА ЗА ПРИПРЕМУ ДОКУМЕНТАЦИЈЕ ЗА**

**ИЗМЕНЕ АКРЕДИТОВАНОГ СТУДИЈСКОГ ПРОГРАМА**

1. **УВОД**

У складу са Правилником о стандардима и поступку за акредитацију студијских програма („Сл. Гласник РС“, бр. 13/2019), према Стандарду 1. Структура студијског програма, дефинисане су измене студијског програма (СП), поглавље 1.2. Обим студија се изражава бројем ЕСПБ бодова, тачка ј.:

„Измене и допуне студијског програма, за који је високошколска установа добила дозволу за рад, не сматрају се новим студијским програмом и врше се у складу са Законом, члан 52.

Измене СП су оне којима се суштински не мења структура студијских програма а којима се обезбеђује квалитетна и несметана реализација студијског програма. На пример: измена појединих наставних јединица; измена литературе; увођење нових изборних предмета; ангажовање нових наставника уколико за тим постоји потреба на годишњем нивоу; избор у виша звања.“

1. **ДОКУМЕНТАЦИЈА ЗА ИЗМЕНЕ**
   1. Документација за измене акредитованог СП подноси се до краја текуће године.
   2. За све измене СП, потребан је Извештај софтвера НАТ за СП и високошколску установу (ВШУ).
   3. Потребна документација која се подноси, поред Извештај софтвера НАТ за СП и ВШУ, у зависности од измене, дефинисана је по Стандардима и детаљно приказана у Табели.

Табела: Опис потребна документација која се предаје за измене акредитованог СП

|  |  |  |
| --- | --- | --- |
| **Стандард** | **Опис измене** | **Потребна документација** |
| Стандард 1 | Назив дипломе  Објашњење: Измена назива дипломе могућа је у случају да је Правилником  о Листи стручних, академских и научних назива утврђен **нови назив** који је више усклађен са компетенцијама дипломираних студената. | Назив дипломе.  Иновирана документација\* на основу које је акредитован СП, у складу са предложеним изменама.  Одлуке стручних органа ВШУ и самосталне ВШУ. |
| Стандард 5 | Измена садржаја појединих наставних јединица (**не утиче** на исход предмета) | Образложење измена.  Књига предмета.  Иновирана документација\* на основу које је акредитован СП, у складу са предложеним изменама.  Одлука стручног органа ВШУ. |
| Додавање нових предмета у изборне групе предмета | Образложење измена.  Књига предмета.  Иновирана документација\* за акредитацију у складу са изменом.  Одлуке стручних органа ВШУ и самосталне ВШУ. |
| Промена категоризације предмета  Промена условљености слушања предмета  Промена извођача на предмету  Промена литературе на предмету  Промена расподеле часова вежби (ауд., рачунске, дон.) | Образложење измена.  Књига предмета.  Иновирана документација\* на основу које је акредитован СП, у складу са предложеним изменама.  Одлука стручног органа ВШУ. |
| Стандард 7 | Услови за упис на студијски програм | Образложење измена.  Иновирана документација\* на основу које је акредитован СП, у складу са предложеним изменама.  Одлука стручног органа ВШУ. |
| Стандард 8 | Оцењивање студента (измене поена које студент стиче испуњавањем предиспитних обавеза и полагањем испита) | Образложење измена.  Књига предмета.  Иновирана документација\* на основу које је акредитован СП, у складу са предложеним изменама.  Одлука стручног органа ВШУ. |
| Стандард 9 | Измена наставног особља   * нови наставници и сарадници * унапређење у виша звања * референце * ментори на докторским студијама | Образложење измена.  Иновирана документација\* на основу које је акредитован СП, у складу са предложеним изменама.  Књига предмета.  Табеле и прилози из Стандарда 9, у складу са изменама.  Књига наставника.  Одлука стручног органа ВШУ. |
| Стандард 10 | * нови простор * број библиотечких јединица * број уџбеника * број рачунара   Објашњење: Измене се врше у случају да ВШУ жели да истакне изврсност која је постигнута у периоду од доношења Одлуке о акредитацији СП или у случају поступања по Препорукама приликом доношења Одлуке о акредитацији СП. | Образложење измена.  Иновирана документација\* на основу које је акредитован СП, у складу са предложеним изменама.  Табеле и прилози из Стандарда 10.  Одлука стручног органа ВШУ. |
| Стандард 11 | Промена чланова одбора, комисије за квалитет | Образложење измена.  Иновирана документација\* на основу које је акредитован СП, у складу са предложеним изменама.  Одлука стручног органа ВШУ. |
| Стандард 12 | Допуна документације за студије на светском језику | Образложење измена.  Иновирана документација\* на основу које је акредитован СП, у складу са предложеним изменама.  Одлука стручног органа ВШУ. |
| Стандард 7  Стандард 9  Стандард 10 | Број студената | Образложење измена.  Иновирана документација\* на основу које је акредитован СП, у складу са предложеним изменама.  Табеле и прилози из Стандарда 9.  Табеле и прилози из Стандарда 10.  Одлука стручног органа ВШУ. |

\*Измењена документација подразумева све Стандарде на које се односи измена.